11). ฐานะการเงินและผลการดำเนินงาน

1). งบการเงิน

 รายงานการสอบบัญชี 

ปี 2554

(1) ข้าพเจ้าได้ตรวจสอบงบแสดงฐานะการเงินรวม ณ วันที่ 31 ธันวาคม 2554
งบแสดงการเปลี่ยนแปลงส่วนของผู้ถือหุ้นรวม งบกำไรขาดทุนรวม งบกำไรขาดทุนเบ็ดเสร็จรวม
และงบกระแสเงินสดรวมสำหรับปีสิ้นสุดวันที่ 31 ธันวาคม 2554 ของบริษัท มาลีสามพราน จำกัด
(มหาชน) และบริษัทย่อย และได้ตรวจสอบงบการเงินเฉพาะของบริษัท มาลีสามพราน จำกัด
(มหาชน) ด้วยเช่นกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า

(2) งบการเงินรวมของบริษัท มาลีสามพราน จำกัด (มหาชน) และบริษัทย่อย
และงบการเงินเฉพาะของบริษัท มาลีสามพราน จำกัด (มหาชน) สำหรับปีสิ้นสุดวันที่ 31 ธันวาคม
2553 ที่นำมาแสดงเปรียบเทียบตรวจสอบโดยผู้สอบบัญชีอื่นตามมาตรฐานการสอบบัญชีที่รับรองทั่วไป
และเสนอรายงานไว้อย่างไม่มีเงื่อนไข
แต่ให้ข้อสังเกตเกี่ยวกับการดำเนินงานอย่างต่อเนื่องตามรายงานลงวันที่ 16 กุมภาพันธ์ 2554

(3) ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป ซึ่งกำหนดให้
ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

(4) ข้าพเจ้าเห็นว่า งบการเงินข้างต้นนี้แสดงฐานะการเงินรวม ณ วันที่ 31 ธันวาคม 2554
ผลการดำเนินงานรวม และกระแสเงินสดรวมสำหรับปีสิ้นสุดวันเดียวกันของบริษัท มาลีสามพราน
จำกัด (มหาชน) และบริษัทย่อย และงบการเงินเฉพาะของบริษัท มาลีสามพราน จำกัด (มหาชน)
แสดงฐานะการเงิน ณ วันที่ 31 ธันวาคม 2554
ผลการดำเนินงานและกระแสเงินสดสำหรับปีสิ้นสุดวันเดียวกันโดยถูกต้องตามที่ควรในสาระสำคัญตามหลักการบัญชีที่รับรองทั่วไป

  (5) โดยมิได้เป็นเงื่อนไขในการแสดงความเห็นต่องบการเงินดังกล่าว
  ข้าพเจ้าขอให้สังเกตเรื่องดังต่อไปนี้

  (5.1) ตามที่กล่าวไว้ในหมายเหตุประกอบงบการเงินข้อ 1.3
  ดังปรากฏในงบการเงินรวมของบริษัทฯ และบริษัทย่อย ณ วัน31 ธันวาคม 2554 และ 2553
  บริษัทฯ และบริษัทย่อยมีผลขาดทุนสะสมรวมจำนวน 1,027.03 ล้านบาท และ 1,230.77
  ล้านบาท ตามลำดับ และมีหนี้สินหมุนเวียนรวมสูงกว่าสินทรัพย์หมุนเวียนรวมเป็นจำนวน 370.11
  ล้านบาท และ 654.72 ล้านบาท ตามลำดับ ถึงแม้ว่าปัจจัยดังกล่าวเป็นเหตุให้เกิดข้อสงสัย
  ที่มีนัยเกี่ยวกับความสามารถในการดำเนินงานต่อเนื่องของบริษัทฯและบริษัทย่อย อย่างไรก็ตาม
  สำหรับปี สิ้นสุด

หน้า 26 จาก 39

  วันที่ 31 ธันวาคม 2554 บริษัทฯ
  และบริษัทย่อยยังคงมีกระแสเงินสดจากการดำเนินงานเป็นยอดบวกอย่างต่อเนื่องเป็นจำนวน
  292.48 ล้านบาท โดยฝ่ายบริหารของบริษัทฯ
  และบริษัทย่อยมีการพิจารณาปรับปรุงโครงสร้างธุรกิจและปรับโครงสร้างการดำเนินงานและการเงินใหม่ตลอดจนมีการพัฒนากลยุทธ์ทางการตลาดและการขายอย่างสม่ำเสมอ
  และเชื่อว่าจะแก้ปัญหาได้ในอนาคตอันใกล้นี้ จากเหตุผลดังกล่าว งบการเงินนี้
  จึงยังคงจัดทำขึ้นภายใต้ข้อสมมติฐานการดำเนินงานอย่างต่อเนื่องของกิจการ
  โดยไม่รวมรายการปรับปรุงที่อาจมีขึ้นหากบริษัทฯ
  และบริษัทย่อยไม่สามารถดำเนินงานอย่างต่อเนื่องได้ และ
  (5.2) ตามที่กล่าวไว้ในหมายเหตุประกอบงบการเงินข้อ 1.4 เมื่อวันที่ 10 มิถุนายน 2554
  ตลาดหลักทรัพย์ฯ ให้หลักทรัพย์ของบริษัทฯ พ้นเหตุอาจถูกเพิกถอน
  และอนุญาตให้หลักทรัพย์ของบริษัทฯ กลับเข้าซื้อขายในตลาดหลักทรัพย์ฯ ได้ตั้งแต่วันที่ 22
  มิถุนายน 2554 เป็นต้นไป และ
  (5.3) ตามที่กล่าวไว้ในหมายเหตุประกอบงบการเงินข้อ 2.2(ก) ว่าในปีปัจจุบัน บริษัทฯ
  และบริษัทย่อยได้ปฏิบัติตามมาตรฐานการรายงานทางการเงินที่ออกและปรับปรุงใหม่หลายฉบับซึ่งเกี่ยวข้องกับบริษัทฯ
  และบริษัทย่อย ทั้งนี้งบการเงินสำหรับปีสิ้นสุดวันที่ 31 ธันวาคม 2553 ที่นำมาแสดงเปรียบเทียบ
  ได้มีการนำเสนอใหม่เพื่อให้สอดคล้องกับงบการเงินสำหรับปีสิ้นสุดวันที่ 31 ธันวาคม 2554 แล้ว

ปี 2553

ข้าพเจ้าได้ตรวจสอบงบดุลรวม ณ วันที่ 31 ธันวาคม 2553 และ 2552 งบกำไรขาดทุนรวม
งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม
สำหรับปีสิ้นสุดวันเดียวกันของบริษัท มาลีสามพราน จำกัด (มหาชน) และบริษัทย่อย
และได้ตรวจสอบงบดุลเฉพาะกิจการ ณ วันที่ 31 ธันวาคม 2553 และ 2552
งบกำไรขาดทุนเฉพาะกิจการ งบแสดงการเปลี่ยนแปลงในส่วนของผู้ถือหุ้นเฉพาะกิจการ
และงบกระแสเงินสดเฉพาะกิจการสำหรับปีสิ้นสุดวันเดียวกันของแต่ละปีของบริษัท มาลีสามพราน
จำกัด (มหาชน) ด้วยเช่นกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการรายงานต่องบการเงินดังกล่าวจากผลการตรวจสอบของข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้นตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินข้างต้นนี้แสดงฐานะการเงินรวม ณ วันที่ 31 ธันวาคม 2553 และ
2552 ผลการดำเนินงานรวม การเปลี่ยนแปลงในส่วนของผู้ถือหุ้นรวม และกระแสเงินสดรวม
สำหรับปีสิ้นสุดวันเดียวกันของบริษัท มาลีสามพราน จำกัด (มหาชน) และบริษัทย่อย
และฐานะการเงินเฉพาะกิจการ ณ วันที่ 31 ธันวาคม 2553 และ 2552
ผลการดำเนินงานเฉพาะกิจการ
การเปลี่ยนแปลงในส่วนของผู้ถือหุ้นเฉพาะกิจการและกระแสเงินสดเฉพาะกิจการ
สำหรับปีสิ้นสุดวันเดียวกันของแต่ละปีของบริษัท มาลีสามพราน จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

หน้า 27 จาก 39

นอกจากนี้โดยที่มิได้แสดงความเห็นอย่างมีเงื่อนไขเกี่ยวกับเรื่องที่จะกล่าวในวรรคถัดไปเหล่านี้
ข้าพเจ้าขอให้สังเกตหมายเหตุประกอบงบการเงินข้อ 1.4
ดังปรากฏในงบการเงินรวมของบริษัทและบริษัทย่อย ณ วันที่ 31 ธันวาคม 2553 และ 2552
บริษัทและบริษัทย่อยมีผลขาดทุนสะสมรวมจำนวน 1,230.77 ล้านบาท และ 1,338.64 ล้านบาท
ตามลำดับ และมีหนี้สินหมุนเวียนรวมสูงกว่าสินทรัพย์หมุนเวียนรวมเป็นจำนวน 655.00 ล้านบาท
และ 747.32 ล้านบาท ตามลำดับ นอกจากนี้ ดังปรากฏในหมายเหตุประกอบงบการเงินข้อ
23.1.1 ณ วันที่ 31 ธันวาคม 2553
บริษัทมีเจ้าหนี้การค้ารายใหญ่บางรายที่ยังค้างชำระเป็นเวลานาน
อย่างไรก็ตามฝ่ายบริหารของบริษัทยังคงสามารถบริหารจัดการเจ้าหนี้การค้าเหล่านี้ได้ตามปกติทางการค้า
ถึงแม้ว่าปัจจัยดังกล่าวเป็นเหตุให้เกิดข้อสงสัยอย่างมากเกี่ยวกับความสามารถในการดำเนินงานต่อเนื่องของบริษัทและบริษัทย่อย
อย่างไรก็ตามสำหรับปีสิ้นสุดวันที่ 31 ธันวาคม 2553
บริษัทและบริษัทย่อยยังคงมีกระแสเงินสดจากการดำเนินงานเป็นยอดบวกอย่างต่อเนื่องเป็นจำนวน
108.57 ล้านบาท
โดยฝ่ายบริหารของบริษัทและบริษัทย่อยมีการพิจารณาปรับปรุงโครงสร้างธุรกิจและปรับโครงสร้างการดำเนินงานและการเงินใหม่ตลอดจนมีการพัฒนากลยุทธ์ทางการตลาดและการขายอย่างสม่ำเสมอ
โดยฝ่ายบริหารของบริษัทเชื่อว่าจะแก้ปัญหาได้ในอนาคตอันใกล้นี้ จากเหตุผลดังกล่าว
งบการเงินนี้จึงยังคงจัดทำขึ้นภายใต้ข้อสมมติฐานการดำเนินงานอย่างต่อเนื่องของบริษัท
โดยไม่รวมรายการปรับปรุงที่อาจมีขึ้นหากบริษัทและบริษัทย่อยไม่สามารถดำเนินงานอย่างต่อเนื่องได้

และข้าพเจ้าขอให้สังเกตหมายเหตุประกอบงบการเงินข้อ 1.5 เมื่อวันที่ 10 มีนาคม 2552
บริษัทได้รับหนังสือแจ้งจากตลาดหลักทรัพย์แห่งประเทศไทย (“ตลาดหลักทรัพย์ฯ”) เรื่อง
แจ้งการเข้าข่ายอาจถูกเพิกถอนและการดำเนินการของตลาดหลักทรัพย์ฯ และต่อมาเมื่อวันที่ 11
พฤษภาคม 2552 ตลาดหลักทรัพย์ฯ ได้ขึ้นเครื่องหมาย SP (Suspension)
ห้ามซื้อหรือขายหลักทรัพย์ของบริษัทตั้งแต่นั้นเป็นต้นมา
จนกว่าบริษัทจะสามารถดำเนินการปรับปรุงแก้ไขฐานะการเงินและผลดำเนินการให้เป็นไปตามข้อกำหนดของตลาดหลักทรัพย์ฯ
บริษัทได้แก้ไขเหตุแห่งการเพิกถอนจากการเป็นหลักทรัพย์จดทะเบียน
โดยได้แต่งตั้งที่ปรึกษาทางการเงินอิสระ เพื่อร่วมจัดทำแผนการแก้ไขเหตุแห่งการเพิกถอนดังกล่าว
และแผนฟื้นฟูกิจการดังกล่าว ได้รับการอนุมัติจากที่ประชุมสามัญผู้ถือหุ้น ประจำปี 2553 เมื่อวันที่ 26
เมษายน 2553 ต่อมาในไตรมาสที่ 3 ปี 2553
บริษัททำหนังสือขออนุญาตให้หุ้นสามัญของบริษัทกลับเข้าซื้อขายในตลาดหลักทรัพย์ฯ อีกครั้ง
เนื่องจากบริษัทพิจารณาแล้วว่าบริษัทมีคุณสมบัติครบถ้วนตามเกณฑ์ที่ตลาดหลักทรัพย์ฯ กำหนด
ขณะนี้บริษัทอยู่ในขั้นตอนการดำเนินการการขอกลับเข้าซื้อขายหลักทรัพย์ของบริษัทต่อตลาดหลักทรัพย์ฯ
และยังไม่ทราบผลของการดำเนินการนั้น

และขอให้สังเกตหมายเหตุประกอบงบการเงินข้อ 10 และ 11 ในปี 2552
บริษัทและบริษัทย่อยได้เลือกใช้นโยบายบัญชีเกี่ยวกับการตีราคาใหม่ ณ วันที่ 31 ธันวาคม 2552
ในการแสดงมูลค่าของอาคารและเครื่องจักร
ซึ่งเพิ่มเติมจากเดิมที่เลือกใช้ราคาประเมินสำหรับการแสดงราคาที่ดินเพียงอย่างเดียว
โดยฝ่ายบริหารของกิจการมีเหตุผลในการเลือกนโยบายบัญชีดังกล่าวว่า
อาคารและเครื่องจักรของบริษัทและบริษัทย่อยได้ใช้งานมานานและส่วนใหญ่ได้ตัดค่าเสื่อมราคาหมดแล้วแต่ยังมีมูลค่าการใช้งานในปัจจุบันเนื่องจากบริษัทและบริษัทย่อยมีการบำรุงรักษาปรับปรุงอาคารและเครื่องจักรอย่างสม่ำเสมอ
จึงทำให้ราคาตามบัญชีของอาคารและเครื่องจักรมิได้สะท้อนมูลค่าการใช้งานจริงในปัจจุบัน ดังนั้น
การตีราคาใหม่จึงทำให้อาคารและเครื่องจักรแสดงราคาที่เหมาะสมในปัจจุบันผลของการเลือกใช้ราคาประเมินมาแสดงเป็นราคาของที่ดิน
อาคารและเครื่องจักรทั้งหมดดังกล่าวของบริษัทและบริษัทย่อย
ทำให้งบการเงินรวมและงบการเงินเฉพาะกิจการแสดงมูลค่าที่ดิน อาคา รและเครื่องจักร เพิ่มขึ้น
438.58 ล้านบาทและ 363.99 ล้านบาท ตามลำดับ
โดยบันทึกในบัญชีส่วนเกินทุนจากการตีราคาสินทรัพย์ภายใต้ส่วนของผู้ถือหุ้น
และมีการบันทึกค่าเผื่อการด้อยค่าของสินทรัพย์ 3.33 ล้านบาทเฉพาะในงบการเงินรวม
และได้บันทึกเป็นค่าใช้จ่ายในงบกำไรขาดทุนรวมแล้ว
ซึ่งโดยรวมแล้วการตีราคาใหม่สำหรับสินทรัพย์ดังกล่าวส่งผลให้ส่วนของผู้ถือหุ้นในงบการเงินรวมและ
งบการเงินเฉพาะกิจการมียอดกลับมาเป็นบวก ซึ่งจากเดิมปี 2551 มียอดติดลบ ดังปรากฏในงบดุลปี
2552

[]

คำอธิบายและการวิเคราะห์งบการเงินและผลการดำเนินงาน

วิเคราะห์ผลการดำเนินงาน

สรุปผลการดำเนินงานรวมสำหรับปีสิ้นสุดวันที่ 31 ธันวาคม 2554
เปรียบเทียบกับผลการดำเนินงานรวมสำหรับปีสิ้นสุดวันที่ 31 ธันวาคม 2553 บริษัทฯและบริษัทย่อย
มียอดขายรวม 3,660.4 ล้านบาท เพิ่มขึ้น 831.7 ล้านบาท หรือ 29.4 %
เป็นผลมาจากยอดขายในทุกช่องทางการขาย ในธุรกิจรับจ้างผลิต ธุรกิจตราผลิตภัณฑ์ และ
ธุรกิจส่งออกที่เพิ่มขึ้น

กำไรขั้นต้น 1,089.0 ล้านบาท สูงกว่าปีที่แล้ว 283.7 ล้านบาท อัตรากำไรขั้นต้นคิดเป็น
29.8%ของยอดขาย สูงกว่าปีที่แล้ว 1.3%
เกิดจากสัดส่วนการขายที่เพิ่มขึ้นของสินค้าที่มีอัตรากำไรขั้นต้นสูงจากธุรกิจเครื่องดื่มในประเทศ และ
สำหรับค่าใช้จ่ายในการขายและบริหาร 893.4 ล้านบาท สูงกว่าปีที่แล้ว 167.6 ล้านบาท
หรือเพิ่มขึ้น 23.1% ซึ่งเป็นผลมาจากค่าใช้จ่ายการขายภายในประเทศที่เพิ่มขึ้นตามยอดขาย
บริษัทมีผลกำไรสุทธิ 227.7 ล้านบาท เพิ่มขึ้น 121.3 ล้านบาทเปรียบเทียบกับปี 2553
ทีมีผลกำไรสุทธิ 106.4 ล้านบาท

วิเคราะห์ฐานะการเงิน

(หน่วย : ล้านบาท)

  ----------------------------- ---------- ---------- ---------- ---------
  รายละเอียดของสินทรัพย์            2554                  2553       

  ลูกหนี้การค้า                     611.6      27.0%      466.7      21.2%

  สินค้าคงเหลือ                    500.2      22.1%      472.0      21.5%

  เงินลงทุน                       5.1        0.2%       5.0        0.2%

  ที่ดินรอการพัฒนาในอนาคต           28.5       1.3%       128.8      5.9%

  ที่ดิน อาคารและอุปกรณ์             1,004.4    44.4%      1,042.4    47.4%

  อื่นๆ                           114.3      5.0%       82.3       3.8%

  สินทรัพย์รวม                     2,264.1    100.0%     2,197.2    100.0%
  ----------------------------- ---------- ---------- ---------- ---------

ลูกหนี้การค้าเพิ่มขึ้น 144.9 ล้านบาท
เป็นลูกหนี้ที่เพิ่มขึ้นตามยอดขายในประเทศที่มีเพิ่มขึ้นเช่นเดียวกับสินค้าคงเหลือที่เพิ่มขึ้น 28.2
ล้านบาท
ส่วนใหญ่เป็นสินค้าสำเร็จรูปที่รองรับการขายในประเทศที่เติบโตเพิ่มขึ้นและการบริหารสินค้าคงคลังที่ดีขึ้นทำให้สำรองสินค้าเสื่อมสภาพลดลง

สำหรับที่ดินรอการพัฒนาที่ลดลงเนื่องจากในไตรมาสที่ 1 ปี 2554
บริษัทได้ขายที่ดินที่ยังไม่ได้ใช้ดำเนินงานที่ตั้งอยู่ที่อำเภอเมือง จังหวัดราชบุรี
มีราคาตามบัญชีซึ่งเป็นราคาประเมิน 98.7 ล้านบาท ให้แก่เจ้าหนี้การค้ารายหนึ่ง
เพื่อชำระหนี้ค่ากระป๋องบรรจุภัณฑ์บางส่วน มีกำไรจากการขายที่ดิน 13.1 ล้าน

ส่วนของที่ดิน อาคารและอุปกรณ์ลดลง 38.0 ล้านบาท
เนื่องจากค่าเสื่อมราคาของอาคารและอุปกรณ์ สินทรัพย์อื่นๆส่วนใหญ่เป็นรายได้ค้างรับ
เงินมัดจำและลูกหนี้อื่นๆ จากการดำเนินงาน

คุณภาพของสินทรัพย์

ลูกหนี้

บริษัทฯ มียอดลูกหนี้สุทธิ 611.6 ล้านบาท เป็นยอดลูกหนี้ค้างชำระ 154.8 ล้านบาท ซึ่งเพิ่มขึ้น
23.5ล้านบาท หรือ17.9% เมื่อเปรียบเทียบกับยอดลูกหนี้ค้างชำระ ณ วันที่ 31 ธันวาคม 2553
จำนวน 131.2 ล้านบาท เนื่องจากผลกระทบจากน้ำท่วมใหญ่ทำให้การชำระหนี้ในประเทศล่าช้า
และมียอดลูกหนี้บางส่วนจากการขายต่างประเทศชำระ

หน้า 30 จาก 39

หนี้ล่าช้า โดยฝ่ายบริหารของบริษัทฯ ได้ทบทวน ค่าเผื่อหนี้สงสัยจะสูญที่ได้บันทึกในบัญชี ณ วันที่ 31
ธันวาคม 2554 แล้วเชื่อว่าเป็นจำนวนที่เพียงพอในสถานการณ์ปัจจุบัน

สภาพคล่อง

บริษัทฯ มีกระแสเงินสดได้มาจากการดำเนินงานจำนวน 292.5 ล้านบาท เพิ่มขึ้นจากปี 2553
จำนวน 206.4 ล้านบาทจากผลการดำเนินงานที่ดีขึ้น
การบริหารการจัดเก็บหนี้และสินค้าคงคลังที่ดีขึ้น บริษัทฯ มีอัตราส่วนสภาพคล่องเท่ากับ 0.8 เท่า
ดีขึ้นเทียบกับปี 2553

รายจ่ายลงทุน

บริษัทฯได้ลงทุนเครื่องจักรและอุปกรณ์เพื่อปรับปรุงประสิทธิภาพการผลิตและขยายกำลังการผลิต
ทั้งผลิตภัณฑ์เครื่องดื่มภายใต้เครื่องหมายการค้าของบริษัทฯ
และผลิตภัณฑ์ภายใต้เครื่องหมายการค้าของลูกค้า บริษัทฯ
ยังได้ใช้เงินไปในกิจกรรมลงทุนสำหรับการปรับปรุงและบำรุงรักษาเครื่องจักรให้อยู่ในสภาพดีเพื่อให้สามารถผลิตสินค้าได้อย่างมีประสิทธิภาพ
ปฏิบัติตามมาตรฐานการผลิตที่ดี และรักษาระบบคุณภาพมาตรฐานสากล

แหล่งที่มาใช้ไปของเงินทุน

บริษัทฯได้ใช้กระแสเงินสดที่ได้มาจากการดำเนินงาน 292.5 ล้านบาทไปในกิจกรรมการลงทุน
58.1 ล้านบาทและ ชำระคืนเงินกู้ยืมจากสถาบันการเงินและเจ้าหนี้อื่นๆจำนวนรวมสุทธิ 222.7
ล้านบาท

ความเหมาะสมของโครงสร้างเงินทุน

บริษัทฯอยู่ระหว่างดำเนินการพิจารณาปรับปรุงโครงสร้างธุรกิจ
โครงสร้างการดำเนินงานและโครงสร้างทางการเงินใหม่
ตลอดจนพัฒนากลยุทธ์ทางการตลาดและการขายใหม่ และเชื่อว่าจะแก้ปัญหาได้ในอนาคตอันใกล้นี้

หนี้สิน

บริษัทฯมีภาระหนี้ค่อนข้างสูงแต่จากการปรับปรุงการดำเนินงานทำให้มีกระแสเงินสดจากดำเนินงานเป็นบวกอย่างต่อเนื่อง
ทั้งนี้หนี้ส่วนใหญ่เป็นหนี้ระยะสั้นที่ใช้เพื่อเป็นเงินทุนหมุนเวียนในการดำเนินงาน
บริษัทฯยังได้เปลี่ยนแปลงหนี้ดังกล่าวบางส่วนเป็นหนี้ระยะยาว บริษัทฯ
พยายามปรับปรุงผลการดำเนินงานให้ดีขึ้น ซึ่งผลกำไรส่วนหนึ่งจะถูกนำไปชำระหนี้ต่อไป

ค่าตอบแทนผู้สอบบัญชี

ค่าตอบแทนผู้สอบบัญชีปี 2554 เป็นจำนวนเงินรวม 1,375,000 บาท

-   ค่าตอบแทนผู้สอบบัญชีของบริษัท 780,000 บาท

-   ค่าตอบแทนผู้สอบบัญชีของบริษัทย่อย 595,000 บาท

หน้า 31 จาก 39